和知軍毛奎小洞天詩
作者：王贊
朝代：宋

paragraphs: 使君賦佳什，筆壯過飛泉。
索遠尋幽地，求深訪洞天。
山巍雲脚歛，海極日頭偏。
景喜巖瞻石，臺虛釣隠船。
高人貪勝概，清海頼無旋。
擬把張槎泛，何妨謝屐穿。
心閑塵不染，客好景成妍。
去去迎三島，看看會七賢。
醉眠思石枕，緩步惜苔錢。
再約通宵飲，相邀秉燭椽。